**Odbor za finansije i budžet održao stručnu raspravu o Nacrtu zakona o izmjenama i dopunama Zakona o Garantnom fondu Republike Srpske**

09.09.2019

[](https://narodnaskupstinars.net/?q=ci/%D0%B2%D0%B8%D1%98%D0%B5%D1%81%D1%82%D0%B8/%D0%BE%D0%B4%D0%B1%D0%BE%D1%80-%D0%B7%D0%B0-%D1%84%D0%B8%D0%BD%D0%B0%D0%BD%D1%81%D0%B8%D1%98%D0%B5-%D0%B8-%D0%B1%D1%83%D1%9F%D0%B5%D1%82-%D0%BE%D0%B4%D1%80%D0%B6%D0%B0%D0%BE-%D1%81%D1%82%D1%80%D1%83%D1%87%D0%BD%D1%83-%D1%80%D0%B0%D1%81%D0%BF%D1%80%D0%B0%D0%B2%D1%83-%D0%BE-%D0%BD%D0%B0%D1%86%D1%80%D1%82%D1%83-%D0%B7%D0%B0%D0%BA%D0%BE%D0%BD%D0%B0-%D0%BE-%D0%B8%D0%B7%D0%BC%D1%98%D0%B5%D0%BD%D0%B0%D0%BC%D0%B0-%D0%B8-%D0%B4%D0%BE%D0%BF%D1%83%D0%BD%D0%B0%D0%BC%D0%B0-%D0%B7%D0%B0%D0%BA%D0%BE%D0%BD%D0%B0-%D0%BE-%D0%B3%D0%B0%D1%80%D0%B0%D0%BD%D1%82%D0%BD%D0%BE%D0%BC-%D1%84%D0%BE%D0%BD%D0%B4%D1%83-%D1%80%D0%B5%D0%BF%D1%83%D0%B1%D0%BB%D0%B8%D0%BA%D0%B5-%D1%81%D1%80%D0%BF%D1%81%D0%BA%D0%B5)

Odbor za finansije i budžet Narodne skupštine Republike Srpske održao je danas u prostorijama parlamenta stručnu raspravu o Nacrtu zakona o izmjenama i dopunama Zakona o Garantom fondu Republike Srpske.

Potpredsjednik Narodne skupštine Republike Srpske i predsjednik Odbora za finansije i budžet Željka Stojičić istakla je da je cilj ove stručne rasprave da poslanici čuju miljenje i stavove stručne javnosti, a prije svega predstavnika privrednika i finansijskog sektora o predloženim izmjenama i dopunama Zakona o Garantnom fondu Republike Srpske.

Osnovni razlog za predlaganje ovog zakona, kako je navedeno u obrazloženju, je prilagođavanje poslovnih aktivnosti Garantnog fonda Republike Srpske potrebama i uslovima koje postavlja tržište radi jačanja konkurentnosti privrednih društava i preduzetnika, koja bi se ostvarila kroz pobošljanje pristupa finansijskim sredstvima. Proširena je mogućnost finansiranja preduzetnika i na tržište HOV, a predloženo je i ukidanje ograničenja davanja garancija za finansiranje trgovinske djelatnosti.

Predloženo je da pored ranije utvrđenih ograničenja od 50 odsto, Fond može da izda garancije najviše do 70 odsto iznosa odobrenog kredita ili druge finansijske obaveze, uz prethodno odobrenje Nadzornog odbora Fonda.

Narodna skupština Republika Srpske na 5. redovnoj sjednici usvojila je Nacrt zakona o izmjenama i dopunama Zakona o Garantom fondu Republike Srpske, uz Zaključak o upućivanju u stručnu raspravu.